钦定古今图书集成/明伦汇编/官常典/第295卷 > 永元
## 钦定古今图书集成/明伦汇编/官常典/第295卷 > 永元

按《金史》本传：“永元，字惇礼，本名元奴。幼聪敏，日诵千言。皇统元年，试宗室子作诗，永元中格，善《左氏春秋》，
通其大义。天德初，授百女山世袭谋克。海陵伐宋，已
渡淮，军士多亡归，而契丹叛，由是疑宗室益甚。已杀
永元弟檀奴、阿里白，永元与弟耶补儿逃匿得免。世
宗即位于辽阳，与耶补儿俱来归，上慰劳甚厚，授宗”
正丞，改符宝郎，为滦州刺史，授世袭猛安。乞以谋克
与耶补儿，诏许之。转棣州防御使。泰宁军节度使。张
弘信通检山东，专以多得民间物力为功，督责苛急。
永元面责弘信曰：“朝廷以差调不均，立通检法。今使
者所至，以残酷妄加农民田产，棰击百姓有至死者。
市肆贾贩贸易有赢亏，田园屋宇利入有多寡，故官
子孙闭门自守，使与商贾同处上役，岂立法本意哉？”
弘信无以对。于是棣州赋税得以实自占。迁震武军
节度使。大定六年，丁母忧，起复崇义军节度使，徙顺
义军。朔州西境多盗，而猾吏大姓蠹狱讼，暋乱赋役，
永元剔其宿奸，百姓安之。坐卖马与驿人取赢利，及
濬州防御使斡论坐纵孳畜践民田，俱解职。顷之，永
元起为保大军节度使，历昭义、绛阳、震武军，迁济南
尹、北京副留守。宁国家婢丑底与咸平人化胡有奸，
丑底于主印处绐取印署空纸与化胡，遂写作永元、
宁国生日时辰，诬告永元、宁国谋逆。诏有司鞫问，乃
丑底意望为良，使化胡为之。上曰：“化胡与丑底有奸，
造作”恶言，诬害宗室化胡，斩《丑底》，处死。改兴中尹，为
彰德军节度使，卒官，年五十一。丧过中都，遣使致祭，
赙银三百两、彩十端、绢百疋。永元历典大藩，多知民
间利害，所至称治。相、棣、顺义，政迹尤著，其民并为立
祠。